《哀太仓龚生肩吾 其一》
清代·张九钺

乾坤无处置狂才，只合抽身走夜台。笔落鬼神终避焰，哭残山水为留哀。

塞高鸡鹿弯弓出，梁拥鼋鼍草檄来。大府机谋谁倚仗，一樽空自酹苍苔。

作者简介：（1721—1803）湖南湘潭人，字度西，号紫岘。乾隆二十七年举人，历官江西、广东诸县知县。所至赈灾、治吏，兴修水利，有治声。后落职归里，主昭潭书院。早负才名，诗学李白。有《陶园诗文集》、《晋南随笔》等。